Pluraj miloj da junuloj renkontiĝos dum la dutaga evento en kaj apud la Parlamentejo de Eŭropa Unio. Estos organizitaj konferencoj, plenaj sesioj kaj metiejoj, sed ankaŭ koncertoj kaj multaj aliaj neformalaj aktivaĵoj. Tie, la partoprenantaj junularaj organizoj povos prezenti iliajn celojn kaj aktivecojn, kaj kune montri ke la onta generacio havas multajn dirindaĵojn.
#000002
La vicprezidanto de TEJO Konstanze Schönfeld (Tuŝka) partoprenis la pretigan renkontiĝon en Strasburgo kaj rakontas: “Mi kredas ke ĉi-jara evento estos tre interesa kaj vigla, pro tio ke ni festos 10 jarojn de YO!Fest kaj antaŭvidas pli ol 10 mil junajn partoprenontojn. TEJO kunordigos la budejon “Laborante por pli forta Eŭropo”, organizos aktivaĵojn ene de ĝi kaj unuafoje ene de la Parlamentejo. La tuta organiza proceso kaj nia ĉeesto en Strasburgo estas unu el la plej gravaj kaj mojosaj okazoj por interkonatiĝi kun aliaj junularaj organizoj.”
#000003
“Ni parolos al multaj junuloj el la tuta Eŭropo pri Esperanto, lingva diverseco kaj lingvaj rajtoj.”
#000004
TEJO jam partoprenis la antaŭajn eldonojn de la evento en 2011 kaj 2014, kaj kiel oficiala partnero en 2016.
#000005
Oficiala retejo de la evento
#000006
Por aliaj TEJO-novaĵoj kaj projektoj: TEJO – Novaĵoj, projektoj kaj esperoj por 2018
#000007